作者：汪梦斗
词牌/韵律：金缕曲・贺新郎

paragraphs: 满目飞明镜。
忆年时、呼朋楼上，畅怀觞咏。
圆到今宵依前好，诗酒不成佳兴。
身恰在、燕台天近。
一段凄凉心中事，被秋光、照破无馀蕴。
却不是，诉贫病。
宫庭花草埋幽径。
想夜深，女墙还有，过来蟾影。
千古词人伤情处，旧说石城形胜。
又今说、断桥风韵。
客里蝉娟都相似，只后朝、不见潮来信。
且喜得，四边静。